আজিৰে আৰম্ভ হৈছে ২০২২বৰ্ষৰ হাইস্কুল শিক্ষান্ত আৰু হাই মাদ্ৰাছা শিক্ষান্ত পৰীক্ষাসমূহ। সম্পূৰ্ণ এটা বছৰৰ বিৰতিত পুনৰ আৰম্ভ হ'ল হাইস্কুল আৰু হাই মাদ্ৰাছা শিক্ষান্ত পৰীক্ষা।
ক'ভিড মহামাৰীৰ বাবে যোৱা ২০২১ বৰ্ষত হাইস্কুল শিক্ষান্ত পৰীক্ষা অনুষ্ঠিত হোৱা নাছিল আৰু কেৱল আভ্যন্তৰীণ মূল্যায়ন পদ্ধতিৰে পৰীক্ষাৰ ফলাফল ঘোষণা কৰিব লগা হৈছিল।
ৰাজ্যৰ লগতে আজি কলিয়াবৰতো উৎসাহী ছাত্ৰ-ছাত্ৰীসকল পৰীক্ষা কেন্দ্ৰলৈ পৰীক্ষা দিবলৈ অহাৰ দৃশ্য দেখা যায়।
কলিয়াবৰৰ মুঠ ৮টা কেন্দ্ৰত হাইস্কুল শিক্ষান্ত আৰু হাই মাদ্ৰাছা শিক্ষান্ত পৰীক্ষা অনুষ্ঠিত হৈছে। এই ৮টা পৰীক্ষা কেন্দ্ৰৰ ভিতৰৰ এটা উল্লেখযোগ্য পৰীক্ষা কেন্দ্ৰ হ'ল বৰভগীয়া উচ্চতৰ মাধ্যমিক বিদ্যালয় পৰীক্ষা কেন্দ্ৰটো।
বৰভগীয়া উচ্চতৰ মাধ্যমিক বিদ্যালয় পৰীক্ষা কেন্দ্ৰত মুঠ ৩২৩ গৰাকী ছাত্ৰ-ছাত্ৰীয়ে পৰীক্ষাত অৱতীৰ্ণ হৈছে।
ফটোঃ নৰ্থইষ্ট নাও।
এই কেন্দ্ৰতে অৰুণ তিমুং নামৰ এজন বিশেষভাবে সক্ষম ছাত্ৰও আছে। কিছুপৰিমানে দৃষ্টি শক্তি কম ছাত্ৰজনক সকলো ধৰণৰ সুবিধা প্ৰদান কৰিছে বিদ্যালয় কৰ্তৃপক্ষই।
বিশেষভাবে সক্ষম ছাত্ৰ জন দাৰীগজিৰ শ্ৰীমন্ত শংকৰদেৱ বিদ্যালয়ৰ ছাত্ৰ বুলি জানিব পৰা গৈছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
